ReMine, el último movimiento obrero

ReMine, el último movimiento obrero ye una película documental española de 2014, dirixida por Marcos M. Merino con guión del director y de Marta D. Crestelo. Retrata la gran güelga minera de 2012 n’Asturies, centrándose na resistencia de más de 4.000 mineros contra los recortes del gobiernu y la so llucha pola supervivencia del sector del carbón. El documental llogró premios y reconocimientos internacionales. ReMine ye un exerciciu de cine directu que documenta la épica de la resistencia obrera y la dignidá de los mineros, plantegando la entruga de qué pasa cuando los supervivientes del últimu movimientu obreru s’enfrenten a un mundu que yá nun ye’l d’enantes.

 Argumentu 
La película ye una narración audiovisual, ensin voz n’off nin entrevistes. El documental asítiase en mayu de 2012, en plena crisis económica n’España. Más de 4.000 mineros asturianos deciden declarar una güelga indefinida pa protestar contra los recortes aprobaos pol gobiernu español. ReMine sigue la llucha y la organización de los trabayadores, que faen protestes diaries: cortar carreteres, enzarrase a 700 metros de fondura nun pozu mineru y una marcha andando de 500 kilómetros hasta Madrid. Pero yá nada nun ye como yera… nin tan siquieramente los supervivientes del últimu movimientu obreru. El llargumetraxe entama con una xornada llaboral nel Pozu Santiago (Ayer).«ReMine. El último movimiento obrero». Feelsales. Consultáu’l 26 d’ochobre de 2025.

 Producción 
La película foi autofinanciada polos sos productores y por cientos de llectores d’un llibru-DVD denomáu #resistenciaminera, una publicación editada, financiada y distribuyida pol director de ReMine y el fotoperiodista asturianu Javier Bauluz.#resistencia minera | Fotografías y video documental . 9 de xunetu de 2025. Consultáu’l 26 d’ochobre de 2025. Rojo, Iratxe. «#resistenciaminera, retrato del último movimiento obrero». www.elmundo.es. Consultáu’l 26 d’ochobre de 2025. El llibru inxer 52 semeyes de Bauluz y un DVD con cuasi dos hores del metraxe rodáu mentes el conflictu que, a lo cabero, nun s’emplegó nel montaxe final de ReMine. La primer edición de #resistenciaminera escosóse en 20 díes.L. E. (18 de payares de 2018). «Marcos Merino, premiado en Sevilla por su documental 'In memoriam'». La Nueva España. Consultáu’l 26 d’ochobre de 2025.

 Información complementaria 
El director contó col sofitu del fotógrafu y reporteru asturianu Javier Bauluz. Refierse a él como mentor pa movese entre ruedes quemaes y voladores españando pel aire. «Enseñóme cómo hai que ponese pa grabar y a buscar llinies de salida nos enfrentamientos, por eso nun llegué a pasar demasiáu mieu... Él ta avezáu a que sía con bales».

 Estrenu 
El so estrenu mundial foi nel Festival Internacional de Cine Independiente de Buenos Aires (BAFICI).

 Reacciones 

 Premios y reconocimientos 
El documental foi reconocíu con dellos premios internacionales. Ente ellos llogró una Mención Especial del Xuráu na sección Derechos Humanos de la 16.ª edición del BAFICI (Buenos Aires Festival Internacional de Cine Independiente), nel que’l xuráu, compuestu por tres cineastes de Brasil, Arxentina y Colombia apautóse pa destacar la narrativa de la película.«ReMine, premiada en el Festival de Buenos Aires». ReMine. 25 d’abril de 2014. Consultáu’l 26 d’ochobre de 2025.

 Festival Internacional de Cine Independiente de Buenos Aires (BAFICI) 
 Añu Categoría Resultáu Referencies 2014 Mención Especial  

 Festival de Cine Europeo de Sevilla (SEFF) 
 Añu Categoría Resultáu Referencies 2014 Premiu Las Nuevas Olas (Sección Oficial)  

 Festival de Cine Español de Nantes 
 Añu Categoría Resultáu Referencies 2015 Meyor Película Documental  

 Festival de la Memoria de Morelia 
 Añu Categoría Resultáu Referencies 2014 Meyor Película Documental  

 Festival Cine Horizontes de Marsella 
 Añu Categoría Resultáu Referencies 2014 Meyor Película Documental  ·REmine" gana el premio al mejor largo documental en el Festival de cine de Marsella La Nueva España  16 nov 2015

 Festival Cineuropa de Santiago de Compostela 
 Añu Categoría Resultáu Referencies 2014 Premio del públicu  ««ReMine, el último movimiento obrero» obtiene el premio del público en el festival Cineuropa, de Santiago». La Nueva España.

 Biennale du Cinema Espagnol d'Annecy 
 Añu Categoría Resultáu Referencies 2016 Premiu del públicu (Sección Oficial)  

 Premios Goya 
 Añu Categoría Resultáu Referencies 2015 Meyor Película Documental  

 Referencies 

 Enllaces esternos 

Categoría:Cine asturianu
Categoría:Documentales